སྒྲུང་བཤད་པ་ལ་སྒྲུང་གི་ཤོད་སྟངས་དང་ཁམས་མ་བཤད་གོང་ནས་སེམས་ལ་ངེས་པ་ཞིག་དགོས་ལ་ལུས་ཀྱི་རྣམ་འགྱུར་རེའང་སྒྲུང་གི་ནང་དུ་བསྲེས་ཆོག་པ་རེད།དཔེར་ནའབར་ཞུན་འཚོང་བའི་བུ་མོ་ཆུང་ཆུངདངགོང་མའི་ན་བཟའགཉིས་ལ་མཚོན་ན་སྔ་མ་ནི་ཡིད་སྐྱོ་བར་བྱེད་པ་ཞིག་དང་ཕྱི་མ་ནི་དགོད་བྲོ་བར་བྱེད་པ་ཞིག་ཡིན་པས་སྒྲུང་བཤད་པའི་དུས་སུའང་ཤོད་སྟངས་དང་སྐད་གདངས་ལ་སོགས་པར་འདང་རྒྱག་དགོས་པ་མ་ཟད་ལུས་ཀྱི་རྣམ་འགྱུར་རེ་འགའ་སྒྲུང་གི་ནང་དུ་བསྲེས་ན་ཁྱིམ་བདག་དང་བྱིས་པ་གཉིས་ཀྱི་བར་ལ་འབྲེལ་བ་གཟུག་ཐུབ་ཀྱི་ཡོད་པ་དཔེར་ན་སྒྲུང་བཤད་ནས་གཞན་ལ་རེ་བ་དང་བཅས་ཤུགས་རྒྱག་ཏུ་འཇུག་པའི་སྐབས་སུ་བྱིས་པའི་མགོ་ལ་ལག་པས་ཡང་མོར་རྡེབ་རྡེབ་ཙམ་བྱས་ཆོག་པ་དང་།སྒྲུང་དུ་ནོར་འཁྲུལ་ཞིག་བཟོས་པ་ཤོད་པའི་ཚེ་ན་བྱིས་པའི་རྒྱབ་ལ་དལ་མོར་རྡེག་རུང་བ་རེད་ལ་རིམ་གྱིས་རིམ་གྱིས་ལུས་ཀྱི་བྱེད་སྟངས་འདི་དག་བྱིས་པ་དང་ཁྱིམ་བདག་གི་བར་གྱི་འབྲེལ་བ་ཞིག་ཏུ་འགྱུར་བ་རེད།